የሕግ ባለሞያዎች እና የሰብዓዊ መብት ተሟጋች ተቋማት በናይሮቢ የተቃዉሞ ሰልፍ አካሄዱ
ከሳምንት በፊት ዊሊ ኪማኒ የተባለ ጠበቃ የፖሊስ እጅ አለበት የተባለዉን ወንጀል በማጣራት ላይ እያለ ባልታወቀ ሁኔታ ከታክሲ ሾፌራቸው ጋር ተገድሎ በዶንያ ተጥሎ ተገኝተዋል። የጠበቃዉ ደምበኛ እስካሁን የት እንደገባ የሚታወቅ ነገር የለም። በተቃዉሞዉ ሰልፍ ላይ ንግግር ያደረጉት የኢንተርናሽናል ፎር ጃስትስ ሚሽን በኬንያ ኃላፊ አቶ ጄምስ ኪሮጊ 'የግድያ ወንጀል ከ100 የኬንያ ወንዶች በአንዱ ላይ የሚደርስ ነው'በማለት መንግስት በቂ እርምጃ ያልወሰደበት ወንጀል ነዉ ብሏል።ይህ በእንዲህ እያለ ግድያዉን በማስመልከት የኬንያ ፖሊስ ሁለት ተጠርጣሪ ፖሊሶችን በቁጥጥር ሥር ያዋለ ሲሆን ፖሊስ መረጃ እስከሚያሰባስብ ድረስ ፍርድ ቤት ለተያዙት ሁለቱ ተጠርጣሪዎች የሁለት ሳምንት ቀጠሮ ሰጥቷል።ዝርዝር ዘገባውን ከተያያዘው የድምፅ ፋይል ያድምጡ።  